Jimmy Vesey

James Edward Vesey Jr. (sündinud 26. mail 1993 Bostonis, Massachusettsis) on USA jäähokimängija, kes mängib NHL-i klubis New York Rangers ründajana vasakäärel.

Aastatel 2012–2016 mängis ta Harvardi Ülikooli jäähokimeeskonnas. Hooajal 2015–16 pälvis ta ülikooliliiga parimale mängijale antava Hobey Baker Award'i.

2012. aastal valis Nashville Predators ta NHL-i draftis 66. valikuna. NHL-is debüteeris ta hooajal 2016–17 New York Rangersi meeskonnas. Debüüthooajal lõi ta NHL-is 16 väravat ja andis 11 väravasöötu. 12. märtsil 2018 tegi ta mängus Carolina Hurricanesi vastu oma esimese kübaratriki NHL-is.

Hooajal 2019–20 mängis ta Buffalo Sabresis. 2020. aasta oktoobris sõlmis ta üheaastase lepingu Toronto Maple Leafsiga. Hooaja 2020–21 alguses mängis ta Maple Leafsi teises ründeliinis koos John Tavaresi ja William Nylanderiga, kuid hiljem kolmandas või neljandas ründeliinis. Hooaja 2020–21 lõpus mängis ta veel ka Vancouver Canucksis.

2021. aasta oktoobris sõlmis ta üheaastase lepingu New Jersey Devilsiga."New Jersey Devils Sign Jimmy Vesey". prohockeyrumors.com. 10.10.2021. Vaadatud 4.11.2021 2022. aasta septembris naasis ta New York Rangersisse, kellega sõlmis sama aasta oktoobris üheaastase lepingu New York Rangersiga.

2013. aastal tuli Vesey USA kuni 20-aastaste koondisega juunioride maailmameistriks. 2015. aasta maailmameistrivõistlustel võitis ta USA jäähokikoondise koosseisus pronksmedali.

 Viited 

 Välislingid 
 Jimmy Vesey NHL.com lehel
 Jimmy Vesey hockeydb.com lehel

Kategooria:Ameerika Ühendriikide jäähokimängijad
Kategooria:New York Rangersi mängijad
Kategooria:Buffalo Sabresi mängijad
Kategooria:Toronto Maple Leafsi mängijad
Kategooria:Vancouver Canucksi mängijad
Kategooria:New Jersey Devilsi mängijad
Kategooria:Sündinud 1993